Grindeanu: Sunt vreo cinci care se bat să intre în finală cu candidatul PSD. Eu îmi doresc să fie Ciolacu, dar congresul va decide
Sorin Grindeanu a declarat marți seară că își dorește ca cel care candidează din partea PSD sau care va fi susținut de social-democrați pentru funcția de președinte să fie membru PSD și că vrea ca acesta să fie Marcel Ciolacu. Grindeanu a adăugat că la congresul din august se va decide cine va fi candidatul și că "sunt vreo cinci care se bat să intre în finală cu candidatul PSD".